钦定古今图书集成/明伦汇编/氏族典/第058卷 > 徐钺
## 钦定古今图书集成/明伦汇编/氏族典/第058卷 > 徐钺

按《万姓统谱》：钺字武叔，永嘉人。父凡号休翁。钺慷慨
急义，后进有不善，或面折不忌，人莫不畏之。及群居
赋诗饮酒，无少长咸与倾尽，襟度豁如。乾道辛卯，岁
大饥，米斗至五六百钱，守臣讳言，钺独以书抵朝中
旧言之，丞相以闻，孝宗矍然曰：“永嘉乐土，何可使至
此？”趋罢守臣即命出浙东常平米赈济，至今诵之。